**Mestna občina Ljubljana**, Mestni trg 1, 1000 Ljubljana, ki jo zastopa župan Zoran Janković,

matična številka: 5874025000,

davčna številka: SI67593321

(v nadaljnjem besedilu: MOL)

in

\_\_\_\_\_\_\_\_\_\_\_\_\_\_\_\_ (polni naziv organizacije), \_\_\_\_\_\_\_\_\_\_\_\_\_\_\_ (naslov), ki ga/jo zastopa \_\_\_\_\_\_\_\_\_\_\_\_\_\_,

matična številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

identifikacijska številka za DDV oz. davčna številka \_\_\_\_\_\_\_\_\_\_\_\_\_

(v nadaljevanju: prejemnik/-ca),

skleneta naslednjo

# P O G O D B O

o sofinanciranju programa za obdobje 2015 do 2017

1. ČLEN

Pogodbeni stranki uvodoma ugotavljata:

* da se je prejemnik/-ca prijavil/-a na Javni razpis za sofinanciranje programov in/ali projektov v MOL za leto 2015 in/ali za leta od 2015 do leta 2017: SOCIALNO VARSTVO IN VAROVANJE ZDRAVJA – LJUBLJANA – ZDRAVO MESTO (Uradni list RS, št. \_\_\_\_\_\_ z dne \_\_\_\_\_\_\_\_\_; v nadaljevanju: javni razpis);
* da se je MOL s sklepom št. \_\_\_\_\_\_ z dne \_\_\_\_\_\_\_odločil sofinancirati program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: program) v obdobju od leta 2015 do leta 2017.
1. ČLEN

Prejemnik/-ca se zavezuje, da bo program izvedel/-a v skladu s prijavo na javni razpis, ki je kot priloga sestavni del te pogodbe, in to najkasneje do 31. 12. 2017.

1. ČLEN

Ocenjena vrednost programa iz 1. člena te pogodbe v letu 2015 znaša \_\_\_\_\_\_\_\_\_\_\_\_\_\_ EUR.

MOL in prejemnik/-ca se dogovorita, da bo MOL v letu 2015 za program prispeval znesek do višine \_\_\_\_\_\_\_\_\_\_\_\_\_\_\_\_ EUR.

Dokončna višina sredstev za sofinanciranje programa za leto 2016 in leto 2017, način nakazovanja sredstev ter roki za oddajo faznih in zaključnih poročil za omenjeni leti bodo določeni z aneksi k tej pogodbi za vsako leto posebej na osnovi dopolnilnega sklepa MOL, izdanega po začetku veljavnosti proračuna MOL za posamezno proračunsko leto, in sicer najkasneje v roku 60 dni po uveljavitvi proračuna za posamezno leto.

Višina sredstev za sofinanciranje programa v letih 2016 in 2017 bo praviloma določena do višine pogodbenega zneska za leto 2015 ter odvisna od višine razpoložljivih sredstev v proračunu MOL za sofinanciranje programov v letih 2016 in 2017, od ocene izvajanja programa v preteklem letu ter od načrta izvedbe programa za posamezno naslednje leto.

1. ČLEN

MOL bo sredstva za sofinanciranje izvajanja programa do dogovorjene višine za leto 2015 nakazoval na prejemnikov/-čin transakcijski račun številka SI56 \_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_, in sicer na podlagi mesečnih zahtevkov za izplačilo, v višini 1/12 pogodbenega zneska, 30. dan po prejemu posameznega zahtevka za izplačilo.

Od 1. 1. 2015 dalje je prejemnik/-ca dolžan/-na zahtevke za izplačilo posredovati MOL izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi Republike Slovenije za javna plačila.

(Opomba: V primeru, da prejemnik sredstev ni zavezan za izdajo e-računa, se zgornji odstavek črta.)

Zahtevek za izplačilo mora obvezno vsebovati številko pogodbe C7560-15-\_\_\_\_\_\_\_\_\_\_\_\_\_\_\_\_ in številko SPIS \_\_\_\_\_\_\_\_\_\_\_\_\_\_\_\_, sicer se zahtevek za izplačilo zavrne kot nepopoln, in se naslovi na: Mestna občina Ljubljana, Mestni trg 1, 1000 Ljubljana, s pripisom: za Oddelek za zdravje in socialno varstvo.

Prvi zahtevek za izplačilo bo prejemnik/-ca posredoval/-a MOL 8 dni po uveljavitvi te pogodbe, nadaljnje zahtevke za izplačilo pa do 5. v mesecu za tekoči mesec, razen zahtevka za izplačilo za mesec december, ki ga je potrebno MOL posredovati najkasneje do 20. novembra 2015.

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. ČLEN

Prejemnik/-ca mora MOL dostaviti prvo fazno, drugo fazno in zaključno poročilo izključno na predpisanih obrazcih, ki so del razpisne dokumentacije javnega razpisa.

Prejemnik/-ca mora MOL dostaviti:

* prvo fazno poročilo o izvajanju programa v obdobju januar 2015 do maj 2015 najkasneje do 30. 6. 2015,
* drugo fazno poročilo o izvajanju programa v obdobju januar 2015 do september 2015 najkasneje do 31. 10. 2015 in
* zaključno poročilo o izvajanju programa v letu 2015 najkasneje do 31. 1. 2016.

MOL se zavezuje, da bo prejeti fazni in zaključno poročilo pregledal v 60 dneh od njihovega prejema in po potrebi v tem roku obvestil prejemnika/-co o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oz. spremeniti, določi prejemniku/-ci primeren rok, v katerem mora le-ta predložiti dopolnjeno ali spremenjeno poročilo.

Če prejemnik/-ca ne predloži poročila v zahtevanem roku oz. ga ne dopolni ali spremeni v zahtevanem roku oz. če dopolnjeno/spremenjeno poročilo še vedno ni ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa odloči, ali mora prejemnik/-ca v celoti ali v deležu vrniti že izplačana sredstva MOL, skupaj z zakonitimi zamudnimi obrestmi od dneva prejetja sredstev do dneva vračila. Prejemnik/-ca je dolžan/-na povrniti tako določena sredstva v roku 30 dni od prejema pisnega poziva za vračilo sredstev.

1. ČLEN

Samo dejansko nastali in plačani stroški (izdatki) v času trajanja programa se štejejo za upravičene za sofinanciranje. Neupravičeni stroški programa vedno predstavljajo breme, ki ga nosi prejemnik/-ca. Stroški, ki so upravičeni za sofinanciranje po tej pogodbi, so sestavljeni izključno iz upravičenih stroškov, navedenih v odobreni prijavi prejemnika/-ce na javni razpis. Da so stroški tega programa upravičeni, morajo:

* biti nujno potrebni za uspešno izvajanje programa;
* biti določeni v prijavi prejemnik/-ca na javni razpis;
* biti v skladu z načeli dobrega finančnega poslovanja, zlasti cenovne primernosti in stroškovne učinkovitosti;
* dejansko nastati;
* biti prepoznavni in preverljivi;
* biti podprti z izvirnimi dokazili.

Skrbnik/-ca pogodbe na strani MOL bo ob predložitvi zaključnega poročila preveril/-a skladnost višine izplačanih proračunskih sredstev MOL z višino dejanskih stroškov za izvedbo programa. V primeru, da MOL ugotovi, da je bilo prejemniku/-ci izplačanih več sredstev, kot jih je dejansko porabil/-a za izvedbo programa ali da sredstva niso porabljena za namen, dogovorjen s to pogodbo, se prejemnik/-ca zavezuje, da bo MOL povrnil/-a neupravičena sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

1. ČLEN

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programa, ali v primeru zamude pri izvajanju posamezne faze programa, za katerega so dodeljena sredstva proračuna MOL, mora prejemnik/-ca nemudoma pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe programa oziroma faz/e programa glede na predviden terminski in/ali vsebinski in/ali finančni plan. V nasprotnem primeru izgubi pravico do nadaljnje porabe sredstev MOL. Prejemnik/-ca lahko predlaga spremembo programa samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe programa glede na predviden terminski in/ali vsebinski in/ali finančni plan.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programa iz te pogodbe, zmanjša delež sofinanciranja ali pa odstopi od te pogodbe. V primeru, da MOL zmanjša delež sofinanciranja programa iz te pogodbe, se pogodbeni stranki dogovorita o novih pogojih v obliki pisnih aneksov k tej pogodbi.

1. ČLEN

Prejemnik/-ca se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik/-ca, odgovorni/-a predstavnik/-ca za izvajanje te pogodbe) in o morebitnih spremembah podatkov o programu sproti pisno obveščal/-a MOL.

1. ČLEN

MOL in prejemnik/-ca se dogovorita, da sta za izvajanje te pogodbe odgovorna/-i naslednja/-i pooblaščena/-i predstavnika/-ci:

* na strani MOL: \_\_\_\_\_\_\_\_\_\_\_\_\_\_\_\_, e-pošta:\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_, ki je skrbnik/-ca pogodbe,
* na strani prejemnika/-ce: \_\_\_\_\_\_\_\_\_\_\_\_, e-pošta:\_\_\_\_\_\_\_\_\_\_\_, telefon: \_\_\_\_\_\_\_\_\_.
1. ČLEN

V imenu MOL ima njegov/-a pooblaščeni/-a predstavnik/-ca pravico nadzora nad izvajanjem programa in nad namensko ter racionalno porabo dodeljenih sredstev MOL, z vpogledom v dokumentacijo in v obračun stroškov prejemnika/-ce v zvezi z izvedbo programa, prejemnik/-ca pa mu je dolžan/-a to omogočiti.

Če pooblaščeni/-a predstavnik/-ca MOL pri nadzoru ugotovi, da se program ne izvaja v skladu s prijavo na javni razpis, določi prejemniku/-ci primeren rok, v katerem mora le-ta ugotovljene nepravilnosti odpraviti.

Če prejemnik/-ca ugotovljenih nepravilnosti v zahtevanem roku iz prejšnjega odstavka tega člena ne odpravi oz. jih ne odpravi ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa in na podlagi ugotovljenih nepravilnosti glede izvajanja programa odloči, ali mora prejemnik v celoti ali v deležu vrniti že izplačana sredstva MOL, skupaj z zakonitimi zamudnimi obrestmi od dneva prejetja sredstev do dneva vračila. Prejemnik/-ca je dolžan/-na povrniti tako določena sredstva v roku 30 dni od prejema pisnega poziva za vračilo sredstev.

1. ČLEN

MOL lahko odstopi od te pogodbe in zahteva delno ali v celoti vračilo že izplačanih sredstev MOL, skupaj z zakonitimi zamudnimi obrestmi od dneva prejetja sredstev do dneva vračila, tudi v primerih:

* če mu prejemnik/-ca ne omogoči nadzora v skladu s prejšnjim členom te pogodbe,
* če se ugotovi, da je prejemnik/-ca nenamensko porabil prejeta sredstva ali jih je pridobil na osnovi neresničnih podatkov,
* če prejemnik/-ca kako drugače ne izpolnjuje svojih obveznosti iz te pogodbe.
1. ČLEN

Prejemnik/-ca je dolžan/-na pri objavah in predstavitvah rezultatov programa iz te pogodbe oz. pri vseh drugih oblikah javnega nastopanja in izdajanja informativnega gradiva v zvezi z njim navesti, da je njegovo izvajanje sofinanciral MOL, v primeru objave simbolov sofinancerjev pa objaviti tudi grb s pripisom Mestna občina Ljubljana.

1. ČLEN

V primeru, da je pri izvedbi **javnega razpisa,** za izbor prejemnika/-ce po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku/-ci, zastopniku/-ci ali posredniku/-ci MOL, uslužbencu/-ki mestne uprave, funkcionarju/-ki MOL, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku/-ci, zastopniku/-ci ali posredniku/-ci MOL, uslužbencu/-ki mestne uprave, funkcionarju/-ki MOL, drugi pogodbeni stranki ali njenemu/njeni predstavniku/-ci, zastopniku/-ci, posredniku/-ci, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. ČLEN

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. ČLEN

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

1. ČLEN

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme MOL dva izvoda, prejemnik/-ca pa en izvod.

|  |  |
| --- | --- |
| Številka:  | Številka SPIS: |
| Datum:  | Številka pogodbe: C7560-15-Datum:  |

|  |  |
| --- | --- |
| PREJEMNIK/-CA: | MESTNA OBČINA LJUBLJANAŽUPAN*Zoran Janković* |
| Žig: | Žig: |